Diari Oficial de la Generalitat Valenciana


Sumari del DOGV 5035, del 24-06-2005 (2005/6783)

ACORD de 12 d'abril de 2005, de la Comissió Territorial d'Urbanisme, relatiu al Pla especial de reserva de sòl escolar a Benissivà de la Vall de Gallinera.
-----------------------------------------------------------------------------------------------------------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6783


Data del document
:   12-04-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Vall de Gallinera, la
    * pla d'urbanisme

ACORD de 12 d'abril de 2005, de la Comissió Territorial d'Urbanisme, relatiu al Pla especial de reserva de sòl escolar a Benissivà de la Vall de Gallinera. [2005/X6783]
  
Vist l'expedient de referència i basant-se en els següents antecedents i consideracions,
  
Antecedents de fet
  
Primer. El projecte es va sotmetre a informació pública per un termini d'un mes per acord del ple de l'Ajuntament, adoptat en sessió plenària el dia 29 de juliol de 2004, i es van publicar anuncis en el Diari Oficial de la Generalitat Valenciana de 26 d'agost de 2004 i en el diari Información de 25 d'agost de 2004. Conclòs el període d'exposició pública, en el qual no es van presentar al·legacions, es va aprovar provisionalment pel mateix òrgan en sessió celebrada el dia 16 de novembre de 2004 per majoria absoluta dels membres de la corporació.
  
Segon. La documentació està formada per memòria informativa, memòria justificativa, plànols d'informació i plànols d'ordenació.
  
Tercer. L'objecte de l'expedient és un Pla especial de reserva de sòl per a permetre la implantació d'una dotació escolar a sòl no urbanitzable del municipi de la Vall de Gallinera, a les proximitats del nucli de Benissivà.
  
En data 14 de maig de 2003, la Comissió Territorial d'Urbanisme va aprovar definitivament el Pla especial de reserva de sòl dotacional escolar del municipi de la Vall de Gallinera, juntament amb el nucli del patró. En aquests moments, l'Ajuntament pretén variar la localització de la reserva de sòl escolar, i ho va justificar en la conveniència de situar el col·legi a la zona on hi ha una major població escolar.
  
Les normes subsidiàries de planejament de la Vall de Gallinera van ser aprovades definitivament el 31 d'octubre de 1991. En aquestes, la parcel·la afectada pel present pla està classificada com a sòl no urbanitzable de protecció agrícola, clau X-2.
  
Les normes urbanístiques vigents determinen, en l'article 104, el règim d'aquest sòl, establint com a ús admés el d'utilitat pública o interés social. Al seu torn, l'article 96.1.b estableix com a condició específica per a la construcció d'edificacions o instal·lacions d'utilitat pública o interés social que s'emplacen en el medi rural l'admissibilitat de les de caràcter educatiu. D'altra banda, l'article 17 de la Llei 10/2004, de 9 de desembre, del sòl no urbanitzable, recull les determinacions específiques a sòl no urbanitzable protegit, i estableix que en aquest sòl es podran dur a terme les obres i les instal·lacions necessàries per a la gestió dels béns de domini públic o dels serveis públics o activitats d'utilitat pública o interés general.
  
El sòl afectat és una parcel·la de propietat privada, sobre la qual té l'Ajuntament opció de compra, amb una superfície de 1.504 m². A aquesta s'accedeix des del nucli de Benissivà a través d'un camí de titularitat municipal. El document acompanya justificació de les condicions d'enllaç a les infraestructures existents.
  
L'Ajuntament de la Vall de Gallinera remet escrit en el qual manifesta que està en fase de redacció un nou Pla general per al municipi, la finalització del qual està prevista per a desembre d'enguany. En aquest, es preveu que la parcel·la objecte d'aquest Pla especial siga classificada com a sòl urbà o urbanitzable, per la seua proximitat als nuclis consolidats de Benissivà i Benitaia.
  
La construcció a la parcel·la es regirà per les disposicions de l'article 67 de les normes urbanístiques.
  
Quart. Consten en l'expedient les següents sol·licituds i pronunciaments de les administracions les competències i béns demanials de les quals puguen resultar afectades:
  
Conselleria de Cultura, Educació i Ciència, Direcció General de Règim Econòmic, de 2 de novembre de 2004, de caràcter favorable.
  
Consideracions tecnicojurídiques
  
Primera. La tramitació ha sigut correcta, conforme al que establix l'article 38 de la Llei reguladora de l'activitat urbanística (en endavant LRAU).
  
Segona. La documentació es considera completa en els termes previstos en l'esmentat article 27 de la LRAU, en relació amb l'article 91 del Reglament de planejament de la Comunitat Valenciana (RPCV), atés l'objecte del pla.
  
Tercera. L'objecte del pla i les determinacions en què es plasma poden considerar-se correctes des del punt de vista de les exigències de política urbanística i territorial de la Generalitat, en els termes previstos en l'article 40 de la LRAU.
  
Quarta. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació definitiva de plans especials per aplicació del que disposen els articles 38.3 de la Llei reguladora de l'activitat urbanística, en relació amb els articles 10.a del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/92, de 26 de novembre, de règim jurídic de les administracions públiques i del procediment administratiu comú en la seua redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme
  
ACORDA
  
1r) Aprovar definitivament el Pla especial de reserva de sòl escolar a Benissivà del municipi de la Vall de Gallinera.
  
2n) Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Alacant, 12 d'abril de 2005.- El secretari de la Comissió Territorial d'Urbanisme: Esther Valls Parres.